Boer in Limpopo vermoorArgieffoto Lt.kol. Moatshe Ngoepe, polisiewoordvoerder, het aan Maroela Media gesê Van Wyk het op ‘n plaas in die California-gebied gewoon. Hy is glo Vrydag aangeval. Hy sê Van Wyk se liggaam is deur familielede in die plaashuis aangetref. Ngoepe sê Van Wyk is vermoedelik verskeie kere met ‘n harde voorwerp oor die kop geslaan. “Hy het verskeie oop wonde aan sy kop gehad.” Die plaashuis is geplunder. Ngoepe sê dit is nog nie duidelik hoeveel verdagtes daar is nie. Niemand is nog in hegtenis geneem in verband met die voorval nie. Van Wyk het glo alleen gebly. Pieter Vorster, voorsitter van Agri-Letaba, sê daar was die afgelope ruk min of geen plaasaanvalle in die Letsitele-gebied. “Een geval is egter klaar een te veel.” Vorster sê hulle het goed georganiseerde landboustrukture in plek en is deurlopend met die polisie in kontak. Enigiemand met inligting kan kapt. Notoane skakel by 082 469 0900.